Borga vel fyrir ábendingar um njósnara
Kínversk stjórnvöld bjóða nú háar fjárhæðir hverjum þeim sem getur veitt upplýsingar um erlenda njósnara. Sá sem kemur með slíka ábendingu í höfuðborginni Peking, getur hlotið að launum allt að hálfa milljón yuan, eða rúmlega átta milljónir kr.
Greint er frá þessu í kínverskum fjölmiðlum, og segir BBC borgaryfirvöld í Peking með þessu hvetja almenning til að reisa í járnmúr til að berjast gegn illsku og verjast njósnum.
Stjórnvöld efndu á síðasta ári til herferðar, þar sem íbúar voru varaðir við því að láta tælast af gylliboðum erlendra njósnara.
Íbúar get nú hringt í símanúmer og skilið eftir ábendingar þar, eða með því að senda yfirvöldum póst. Verðlaunin fyrir slíkar ábendingar eru á bilinu 10.000-500.000 yuan og fer fjárhæðin eftir því hversu gagnleg ábendingin er við að "stöðva njósnara, eða leysa njósnamál" að því er segir í nokkrum kínverskum ríkisfjölmiðlum, m.a. Beijing Daily.
Nefna yfirvöld sem dæmi að fiskimenn sem voru að veiðum í Jiangsu-héraði í janúar, hafi fundið óþekktan hlut með erlendur orðum í neti sínu. Þeir afhentu hann yfirvöldum, sem komust síðar að því að þetta var njósnabúnaður sem safnaði gögnum um Kína.
Kínversk stjórnvöld bjóða nú háar fjárhæðir hverjum þeim sem getur veitt upplýsingar um erlenda njósnara.
Sá sem kemur með slíka ábendingu í höfuðborginni Peking, getur hlotið að launum allt að hálfa milljón yuan, eða rúmlega átta milljónir kr.
Stjórnvöld efndu á síðasta ári til herferðar, þar sem íbúar voru varaðir við því að láta tælast af gylliboðum erlendra njósnara.
Íbúar get nú hringt í símanúmer og skilið eftir ábendingar þar, eða með því að senda yfirvöldum póst.